作者：刘克庄
词牌/韵律：摸鱼儿

paragraphs: 便披蓑、荷锄归去，何须身著宫锦。
与谁共话桑麻事，朱老阮生尤稔。
筛样饼。
瓮样茧，长须赤脚供樵饪。
清流浊品。
尽扫去胸中，置诸膜外，对酒莫辞饮。
华胥梦，怕杀人惊晓枕。
疏窗惟月来闯。
一生常被弓旌误，且告朝家追寝。
愁个甚。
君管取，有薇堪采松堪荫。
茅山再任。
幸不是谋臣，又非世将，免犯道家禁。